b'\n_START_ARTICLE_\nGucci\n_START_SECTION_\nIstorija\n_START_PARAGRAPH_\nGucci mados namus \xc4\xafsteig\xc4\x97 Guccio Gucci 1921 m. 1938 metais Gucci prad\xc4\x97jo pl\xc4\x97stis ir atidar\xc4\x97 drabu\xc5\xbei\xc5\xb3 ir reikmen\xc5\xb3 parduotuv\xc4\x99 Romoje. 1947 metais Gucci suk\xc5\xabr\xc4\x97 rankinuk\xc4\x85 su bambuko rankenomis, kuris iki \xc5\xa1iol yra firminis kompanijos produktas._NEWLINE_G. Gucci \xc5\xbemona Aida Calvelli tur\xc4\x97jo didel\xc4\x99 \xc5\xa1eim\xc4\x85: 6 vaikus, nors tiktai jo s\xc5\xabn\xc5\xabs - Vasco, Aldo, Ugo ir Rodolfo dalyvavo kompanijos valdyme. Po G. Gucci mirties 1953 metais jo s\xc5\xabnus Aldo Gucci prad\xc4\x97jo valdyti kompanij\xc4\x85 ir atidar\xc4\x97 pirmas firmines parduotuves Londone, Pary\xc5\xbeiuje ir Niujorke. Gucci \xc5\xa1eima visuomet gars\xc4\x97jo konfliktais. Nesutarimai d\xc4\x97l paveld\xc4\x97jimo ir parduotuvi\xc5\xb3 valdymo da\xc5\xbenai \xc5\xa1eim\xc4\x85 skirdavo arba suvesdavo \xc4\xaf s\xc4\x85jung\xc4\x85. Gucci pl\xc4\x97t\xc4\x97si u\xc5\xbesienyje ir da\xc5\xbenai susirinkimai d\xc4\x97l bendrov\xc4\x97s ateities baigdavosi rankinuk\xc5\xb3 ir pinigini\xc5\xb3 m\xc4\x97tymusi._NEWLINE_1960 met\xc5\xb3 pabaigoje Gucci taikinys buvo Tolimieji Rytai. Gucci atidar\xc4\x97 parduotuves Honkonge, Kor\xc4\x97joje ir Tokijuje. Tuo metu bendrov\xc4\x97 taip pat vyst\xc4\x97 savo firmin\xc4\xaf GG logotip\xc4\x85 (Guccio Gucci inicialai)._NEWLINE_Iki 1970 met\xc5\xb3 pabaigos Gucci i\xc5\xa1liko viena i\xc5\xa1 pirm\xc5\xb3 bendrovi\xc5\xb3 pasaulyje, gaminan\xc4\x8dia prabangias prekes, kol serija katastrofi\xc5\xa1k\xc5\xb3 verslo sprendim\xc5\xb3 ir \xc5\xa1eimos barni\xc5\xb3 vos neprived\xc4\x97 bendrov\xc4\x97s iki bankroto. Tuo metu broliai Aldo ir Rodolfo vald\xc4\x97 \xc4\xafmon\xc4\x99 lygiomis dalimis. 1979 metais Aldo vyst\xc4\x97 aksesuar\xc5\xb3 kolekcij\xc4\x85 Gucci Accessories Collection (GAC) ketindamas palaikyti Gucci parfumerijos sektoriaus Gucci Parfums pardavimus, kuriuos kontroliavo jo s\xc5\xabn\xc5\xabs. GAC susid\xc4\x97jo i\xc5\xa1 smulki\xc5\xb3 aksesuar\xc5\xb3, toki\xc5\xb3 kaip: kosmetiniai krep\xc5\xa1iai, \xc5\xbeiebtuv\xc4\x97liai ir parkeliai, kurie kainavo daug ma\xc5\xbeiau negu kiti bendrov\xc4\x97s kataloginiai aksesuarai. Aldo perdav\xc4\x97 parfumerijos kontrol\xc4\x99 s\xc5\xabnui Roberto d\xc4\x97l susilpn\xc4\x97jusio valdymo i\xc5\xa1 Rodolfo pus\xc4\x97s._NEWLINE_Aldo Gucci pl\xc4\x97t\xc4\x97 kompanij\xc4\x85, \xc4\xafsiliejant \xc4\xaf naujas rinkas su \xe2\x80\x9eAmerican Motors corparation\xe2\x80\x9c (AMC). 1972 met\xc5\xb3 automobilis AMC Hornet tapo vienu i\xc5\xa1 pirm\xc5\xb3j\xc5\xb3 amerikieti\xc5\xa1k\xc5\xb3 automobili\xc5\xb3, turin\xc4\x8diu speciali\xc4\x85 prabangi\xc4\x85 komplektacij\xc4\x85, kuri\xc4\x85 suk\xc5\xabr\xc4\x97 \xc5\xbeymus madingas dizaineris. Gucci automobiliai i\xc5\xa1 vidaus apsi\xc5\xabti \xc5\xbealios, raudonos ir tamsiai geltonos spalvos dry\xc5\xbeuotu apmu\xc5\xa1alu ir dizainerio emblemomis._NEWLINE_Nors Gucci Accessories Collection sulauk\xc4\x97 didelio pasisekimo, tai buvo vienas i\xc5\xa1 fakt\xc5\xb3 Gucci dinastijos subyr\xc4\x97jimo. Metams b\xc4\x97gant Gucci Parfums pardavimai \xc5\xbeymiai padid\xc4\x97jo lyginant su Gucci Accessories Collection. Naujai atrasta didmenin\xc4\x97 prekyba tapo vieninteliu prek\xc4\x97s \xc5\xbeenklu daugiau nei t\xc5\xabkstan\xc4\x8diui parduotuvi\xc5\xb3 GAC linijos.'